Górnik Zabrze – Ruch Chorzów 2:0!
Derby sōm doprowdy durś niyprzewidywalne. Potracōny ostatnio Górnik dochodzi do sia w tak ważnym do kibicōw szpilu. Teroski obie ekipy dzieli już yno 1 punkt.
90 + 3 min. – Ostatni gwizdek! Grubiorze wygrywajōm 101 Wielki Derby Ślōnska!
90 + 3 min. – Mōgli za to dołozyc brama Grubiorze! Nad latōm Olkowski!
90 + 2 min. – Już chyba po ptokach. Ruch niy umi tera ani podjechać blizyj bramki.
90 + 1 min. – Steinbors niy piluje. Pomału…
90 min. – Pograli elegancko Niebiescy. Bal wycofany przed bramka. Ni mo kto skōnczyć…
88 min. – Nakoulma idzie na presa wysoko pod bramkōm Ruchu
86 min. – Starzyński z roga. Bal niy przeszoł ani piyrszego zawodnika. Aus.
85 min. – Od bramki Buchalik. Kopnie se przinajmij bal torman, bo wiela wiyncyj tyż juz ni mo do roboty.
84 min. – Drewniak oddowo bal w ryncy tormana. Durś zmarnowany wolny.
83 min. – Na wyjazd Górnik.
82 min. – Włodyka szczylo. Rykoszet. kaj je bal? Wybijo na rōg Steinbors, bohatyr w masce!
80 min. – Tera złazi Oziębała. Za niego Tomas Majtan.
78 min. – Kocian wkludzo Włodyki za Jankowskigo.
76 min. – Steinbors chyto! Starzyński pocylowoł gynał pod słupek, ale torman idyalnie go wyczuł.
75 min. – Bydzie elwer do Ruchu! W rynka dostowo Kosznik.
74 min. – Trza pedzieć, że juz synek próbuje. Lygo na zol przed szesnostkiym, ale faulu ni ma.
73 min. – Małkowski za Zachary. Mono ōn coś samek szwōngnie?
72 min. – Tympo chyba trocha spadło. Kibicōm sie pomału mierznie…
71 min. – Obalōny na zol Zachara. Ze swojij połowy zacznie Górnik.
70 min. – Olkowski przeczytoł tera rywali i rozfechtowoł kōntra. Szlag Iwana, ani rykoszet niy zaskakujōm Buchalika.
69 min. – Ostro tera. Syndzia niy gwizdo.
67 min. – Gryfnie poklepali teroski Niebiescy. Bydzie jednak yno aus.
65 min. – Tera trocha wiyncyj mo do godki Ruch, ale sztyjc niy poradzōm klupnōnć tej bramy na kōntakt.
64 min. – Lata! Miōd-malina pocylowoł z wolnego Starzyński. To forgot byłaby brama kolejki!
62 min. – Kuświk! Szczyloł czy niy, ale było to groźne. Rykoszet i kozioł mōg zaskoczyc tormana.
61 min. – Kuświk piyknie tera przijmuje bal i wystawio Zieńczukowi. Mocny szlag, ale zaś bal w trybunach.
60 min. – Starzyński… Fajnie to wymyślōł, ale podani niydokładne.
59 min. – Naciskany Babiarz klupnōł ,,Pōnbōczkowi w łokno”
58 min. – Uśpili tera gości. A sam oroz cyntra i szlag kepkōm Iwana. Wiela sie niy pomylōł…
58 min. – Trzimiōm sztyjc na dystans Niebieskich gospodorze.
57 min. – Kosznik z Nakoulmōm fajnie pogrywajōm na skrzidle, ale zaś spolōny.
55 min. – Tracōm w ataku bal Grubiorze, zaś cisnie Ruch.
54 min. – Zachara sōm na sōm w tormana! Tak czy tak fankowy pokozoł jednak spolōny.
53 min. – Nastympny rōg do gości. Bal zagrany jednak w pierōny. Za fest pojod…
51 min. – Zieńczuk wlecioł tera na obrōńcy w szesnostku. Wybity z rytmu juz nic sam niy wyczaruje…
50 min. – Już po akcji i z ausu Ruch.
49 min. – Zas poklepali na skrzidle Grubiorze. Bydzie rōg.
48 min. – Z roga Niebiescy, ale juz wyjazd.
47 min. – Nakoulma! Fol placu mioł tera! Przelecioł dobry kōnsek boiska, dynamicznie zafyrloł w szesnostce i oddoł szlag. Wele słupka.
46 min. – Zaczōn Ruch. Jadymy!
45 + 2 min. – Zaś było gorko. Cyntra Nakoulmy mōgła cufalym wpaś Buchalikowi za kragiel
45 + 2 min. – Z ausu Olkowski. Pomału. Niy pilujōm z grōm. bal wraco do tormana.
45 + 1 min. – Wolny do ruchu. Niypewnie wybijoł teroski Steinbors.
45 min. – Zaś z rogu Górnik. Dobrze zawiyroł to wolejym Kosznik. Bal jednak w rynkach Buchalika.
43 min. – Świyca w szesnostka Ruchu. Tyn bal lecioł wiecznie, ale Dziwniel poradziōł wybic go yno na rōg.
42 min. – Niyudano próba Zieńczuka. Juz bal nazot do gry wkludziōł Steinbors.
42 min. – Fauluje na 30 metrze Sobolewski. Trefiōł w bal, ale syndzia ocyniōł to inacy.
41 min. – Od bramy zaczōn Buchalik.
39 min. – Niy do rady grac dalij Gwaze. Włazi za niego Łukasiewicz. Grocz Górnik zagroł praje 40 min. w kierych zaliczōł brama, kartka i kōntuzjo. Intynsywnie…
38 min. – Starzyński sieknōł tera z ostrego kōnta. bal w rynkach Steinborsa.
37 min. – Poczuł rynce Sobola na puklu Kuświk i chcioł to wykorzystać. Elwra jednak słusznie niy bydzie.
36 min. – Syndzia spamiyntoł przed chwilōm Prezesa po tym jak tyn potraktowoł przeciwnika łokciym.
35 min. – Z ausu Zieńczuk. Oddoł bal rywalōm.
34 min. – Leży na zolu Gwaze. Syndzia to puszczo, ale chop sztyjc niy stowo. Mōmy przerwa.
33 min. – Miszōng w srodku pola. Zodno ekipa tera niy poradzi utrzimac sie dłuzyj przi balu.
31 min. – Szpetny faul. Zasłużōł na kartka Gwaze. Zaroski drugi roz znojdzie sie w hefcie syndzigo.
30 min. – Szyndrowski rynkōm. Zaś bal do gospodorzy.
29 min. – Wysoko do pressingu wyłażōm Niebiescy. W kōńcu udowo im sie przejōnć bal.
28 min. – Teroski doł sie chycic na spolōnym Kuświk.
27 min. – Olkowski z ausu ciepie fōrt w szesnostka Ruchu. Tera jednak faulujōm Grubiorze.
26 min. – Starzyński z wolnego w szesnostka, ale ni mo z tym problymōw defynsywa gospodorzy.
24 min. – Nastympno próba Prezesa. Tym razym lepszy Buchalik.
23 min. – Zaś cyntymetry od słupka bramki Buchalika. Nakoulma zagrywo piyntōm do Gwaze a tyn posyło mocny bal na piōnty meter, kaj wlatuje Oziebała… Tym razym ni ma gola.
22 min. – Ruch pomału próbuje wykludzać pozycyjny atak. Na pewno dłuzyj sōm przi balu.
21 min. – Szczasnōł sie tera Babiarz i Zachara. Zacznōm Grubiorze…
20 min. – Zza szesnostki próbowoł klupnōnć Drewniak. Minimalnie nad latōm.
19 min. – Elwer? Niy, yno wolny. Przi szlagu Iwana rynkōm zablokowoł Stawarczyk. Żōłto kartka.
17 min. – Dziwniel próbowoł zagrac prostopadły bal do przodku, ale fest niydokładnie…
16 min. – Ruch bydzie mioł biyda sie spamiyntac. Czujno obrōna Górnika.
15 min. – Z rogu Ruch. Zieńczuk mijo sie przi próbie szlagu głowōm.
Pora podań wymiynili gospodorze przed 16 metrym. W kōńcu bal dostoł Gwaze, kiery eleganckim technicznym szlagiym podwyższōł wynik. Bal wpado Buchalikowi za kragiel.
12 min – 2:0! Gwaze praje w sōm winkel!
11 min. – Strata Grubiorzy w środku pola, ale niy bydzie wartkij kōntry.
10 min. – Ciśnie Ruch. Próbujōm z obu strōn. Na razie bez wiynkszych efektōw.
9 min. – Piykno akcjo i piykno cyntra z prawej strōny na kepka Starzyńskigo. Kole a wele…
8 min. – Próbuje odpedziec Ruch, ale gro niydokładnie w ofynsywie. Zieńczuk niy opanowuje bala.
To je tyn ,,Prezes” Kierymu przajōm kibice. Nojprzōd zmiyniōł strōna, wypuściōł elegancko kamrata na wolny plac i polecioł do środka kaj za chwila z wysokości 11. metra otwar wynik szpilu.
5 min. – Nakoulma na 1:0!
5 min. – Wolny wykōnany darymnie. Nic z tego niy bydzie.
4 min. – Faul Dancha. Chycioł przeciwnika obōma rynkami i bezpiecznie skludziōł na zol.
3 min. – Za fest na ślepo do przodku groł Kowalski. Pierōn wiy do kogo podowoł.
2 min. – Nakoulma pogrywoł z Kosznikiym na skrzidle, ale blisko tamek byli obrońcy
1 min. – Piyrszy gwizdek. Zaczyli gospodorze.
Reforma ekstraklasowo wkludziyła lekki miszōng w rozgrywkach. Dziynki tymu mogiymy jednak już po roz trzeci w tym sezōnie dziwać sie na Wielki Derby Ślōnska. Po rymisie 2:2 w Zabrzu i wygranej Ruchu u sia 2:1 wracōmy nazot na plac Grubiorzy. Jak bydzie dzisio? Piyrszy gwizdek usłyszymy gynał o 6 we wieczōr…
Prowdopodobne składy:
Górnik: Steinbors – Olkowski, Danch, Szeweluchin, Kosznik – Nakoulma, Sobolewski, Drewniak, Oziębała, Iwan – Zachara.
Ruch: Buchalik – Szyndrowski, Malinowski, Stawarczyk, Dziwniel – Kowalski, Surma, Babiarz, Starzyński, Zieńczuk – Kuświk.
szl_Latn szl_Latn pol_Latn szl_Latn szl_Latn ces_Latn pol_Latn szl_Latn szl_Latn szl_Latn szl_Latn pol_Latn szl_Latn hau_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn vec_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn dyu_Latn szl_Latn szl_Latn szl_Latn ces_Latn szl_Latn szl_Latn szl_Latn szl_Latn szl_Latn